Til medlemmene i CK Elverum

Elverum, 12. februar 2025

Innkalling til årsmøte i CK Elverum

Styret innkaller herved til årsmøte for 2024 i CK Elverum.

Årsmøtet avholdes torsdag den 13. mars 2025, klokken 18.00 på Elgstua Hotel.

Saker som et medlem ønsker å ta opp på årsmøtet, må sendes styret senest 28. februar 2025 til [magnesogn@outlook.com](mailto:magnesogn@outlook.com)

Fullstendig sakliste med alle saksdokumenter vil bli tilgjengelig for medlemmene ca. én uke før årsmøtet.

For å ha stemmerett må medlemmet ha fylt 15 år, vært medlem av idrettslaget i minst én måned, og ha betalt kontingenten. Medlemmer under 15 år har møte- og forslagsrett. For mer informasjon om stemmerett, valgbarhet, forslagsrett mv., se idrettslagets lov § 5 til § 8.

Årsmøtet blir arrangert som et fysisk møte.

Saksliste:

1. Godkjenne de fremmøtte medlemmer.
2. Velge dirigent/møteleder.
3. Velge protokollfører.
4. Velge to medlemmer til å underskrive protokollen.
5. Godkjenne innkallingen.
6. Godkjenne sakslisten
7. Godkjenne forretningsorden.
8. Behandle årsmelding
9. Behandle regnskap og kontrollutvalgets beretning.
10. Behandle forslag og saker.
11. Fastsette kontingent
12. Behandle budsjett
13. Foreta valg
    1. Styre med leder, nestleder, 4 styremedlemmer og ett varamedlem
    2. Kontrollutvalg med 2 medlemmer og ett varamedlem
    3. Representanter til ting i overordnede organisasjonsledd eller gi styret fullmakt til å oppnevne representantene.
    4. Valgkomité med leder, 2 medlemmer og ett varamedlem for neste årsmøte.

Årsmøtepapirer blir lagt ut på CK Elverum sin Facebook-side senest 5. mars 2025.

Velkommen til årsmøte!

Med vennlig hilsen

Styret i CK Elverum